Source: http://mikkeli.cloudnc.fi/fi-FI/Toimielimet/Kaupunginhallitus/Kokous_1332017/Mikkelin_kaupungin_9_kaupunginosan_Lahem(3502)
Timestamp: 2019-10-22 21:47:26+00:00

Document:
Mikkelin kaupungin 9. kaupunginosan (Lähemäki) ja 10. kaupunginosan (Tuppurala) asemakaavan muutos / Ratinlampi | Mikkeli
Kokous 13.3.2017
Mikkelin kaupungin 9. kaupunginosan (Lähemäki) ja 10. kaupunginosan (Tuppurala) asemakaavan muutos / Ratinlampi
Anttolan aluejohtokunta
Etelä-Savon pelastuslautakunta
Haukivuoren aluejohtokunta
Hyvinvoinnin ja osallisuuden lautakunta
Kasvatus- ja opetuslautakunta
Kaupunginhallituksen jaosto
Kaupunkiympäristölautakunta
Konserni- ja elinvoimajaosto
Kulttuuri-, nuoriso- ja liikuntalautakunta
Lupa- ja valvontajaosto
Maaseutu- ja tielautakunta
Mikkelin kaupungin liikelaitos Otavia
Mikkelin kaupungin sosiaali- ja terveystoimen tuotantolautakunta
Mikkelin pitäjän aluejohtokunta
Mikkelin seudun sosiaali- ja terveyslautakunta
Mikkelin seudun ympäristölautakunta
Otavan Opiston Liikelaitoksen johtokunta
Rakennuslautakunta
Ristiinan aluejohtokunta
Suomenniemen aluejohtokunta
Tekninen lautakunta
Teknisen lautakunnan jaosto
Vesiliikelaitoksen johtokunta
Kaupunginhallitus, kokous 13.3.2017
Pöytäkirja on tarkastettu
§ 86 Mikkelin kaupungin 9. kaupunginosan (Lähemäki) ja 10. kaupunginosan (Tuppurala) asemakaavan muutos / Ratinlampi
MliDno-2017-484
Aikaisempi käsittely
Tekninen lautakunta, 28.2.2017
Valmistelija
Ilkka Tarkkanen, kaavoituspäällikkö, ilkka.tarkkanen@mikkeli.fi
Kaupunkisuunnittelu lähettää otsikossa mainitun 28. päivänä helmikuuta 2017 päivätyn asemakaavan muutosehdotuksen teknisen lautakunnan käsiteltäväksi.
Ratinlammen asemakaavan tavoitteena on sijoittaa alueelle tilaa vaativaa erikoistavaran kauppaa. Paljon tilaa vievällä erikoistavaran kaupalla tarkoitetaan kauppaa, jolle on ominaista suuret paljon tilaa vaativat tuotteet kuten autot, huonekalut ja rakennustarvikkeet. Mikkelin keskustassa Satamalahden alueen maankäyttö on tulevaisuudessa muuttumassa pääpainoltaan asumiseen, minkä vuoksi alueen nykyisille kaupan toiminnoille tutkitaan vaihtoehtoisia sijoitusmahdollisuuksia Ratinlammen alueelta.
Ratinlampi on umpeen kasvanut lampi, joka on vähitellen muuttunut puustoiseksi suoalueeksi. Kohteesta on tehty luontoselvitys ja erillinen liito-oravaselvitys. Alueen kasvistoon tai linnustoon ei kuulu uhanalaisia lajeja. Alueella elää uhanalainen (vaarantunut) eläin, liito-orava. Alueella todettiin neljä liito-oravakeskittymää: Ratinlammen lehtorinne, Ratinlammen puronvarsilehto, Ratinlammen itäosan metsä sekä ”Motonetin” metsä.
Kohteen rakennettavuus on haastavaa. Rakentamisessa tulee varautua Saimaan tulvatasoon, joka tarkoittaa sitä, että suoalueella maanpintaa tulee nostaa n.1,5 m nykyisestä tasosta. Rakennettavuusselvityksessä on todettu, että suoalue ei sovellu rakentamiseen ilman erittäin huomattavia pohjarakentamisesta aiheutuvia kustannuksia, mutta hyvällä yleissuunnittelulla ja rakennusten sijoittamisella voidaan merkittävästi vaikuttaa kustannuksiin.
Osallistumis- ja arviointisuunnitelmasta saadut lausunnot ja mielipiteet on otettu huomioon kaavatyössä.
Ratinlammen toteutuksen kannattavuutta ja houkuttelevuutta tulee tarkastella koko Mikkelin markkina-alueen vaatimusten kautta. Kaupallisissa selvityksissä on todettu, että kaupungin tulee kaavoittaa n. 260 000 k-m2 rakennusoikeutta vuoteen 2035 mennessä. Kaupungilla ei ole tarjota keskustan läheisyydestä muita vastaavia alueita valtatie 5 varrelta ja kohteen sijainti on optimaalinen niin kaupalliselta kuin logistiselta kannalta.
Päätösehdotus
Esittelijä
Jouni Riihelä, tekninen johtaja, Jouni.Riihela@mikkeli.fi
Tekninen lautakunta esittää kaupunginhallitukselle, että se alustavasti hyväksyy Mikkelin kaupungin 9. kaupunginosan (Lähemäki) ja 10. kaupunginosan (Tuppurala) asemakaavojen muutosehdotuksen (Ratinlampi), asettaa sen julkisesti nähtäville sekä pyytää siitä lausunnot seuraavilta tahoilta; Etelä-Savon elinkeino-, liikenne- ja ympäristökeskus, Pohjois-Savon elinkeino-, liikenne- ja ympäristökeskus, Liikennevirasto, Etelä-Savon maakuntaliitto, Etelä-Savon Energia, Suur-Savon Sähkö, teleoperaattorit, Etelä-Savon pelastuslaitos, Mikkelin Vesilaitos, rakennusvalvonta, Mikkelin seudun ympäristöpalvelut, yhdyskuntatekniikka- ja ympäristöyksikkö, Miksei Oy, Lähemäki-Peitsari –seura ja Tuppurala-seura.
Hyväksyttiin.
Merkitään, että kaavoituspäällikkö Ilkka Tarkkanen poistui kokouksesta tämän pykälän käsittelyn jälkeen.
Timo Halonen, kaupunginjohtaja, timo.halonen@mikkeli.fi
Kaupunginhallitus hyväksyy alustavasti Mikkelin kaupungin 9. kaupunginosan (Lähemäki) ja 10. kaupunginosan (Tuppurala) asemakaavojen muutosehdotuksen (Ratinlampi), asettaa sen julkisesti nähtäville sekä pyytää siitä lausunnot seuraavilta tahoilta; Etelä-Savon elinkeino-, liikenne- ja ympäristökeskus, Pohjois-Savon elinkeino-, liikenne- ja ympäristökeskus, Liikennevirasto, Etelä-Savon maakuntaliitto, Etelä-Savon Energia, Suur-Savon Sähkö, teleoperaattorit, Etelä-Savon pelastuslaitos, Mikkelin Vesilaitos, rakennusvalvonta, Mikkelin seudun ympäristöpalvelut, yhdyskuntatekniikka- ja ympäristöyksikkö, Miksei Oy, Lähemäki-Peitsari –seura ja Tuppurala-seura.
Asiasta käydyn keskustelun aikana Veli Liikanen esitti Raine Lehkosen kannattamana, että kaavaehdotus hylätään, koska Ratinlammen alueella on merkittäviä luonnonarvoja ja uhanalaisia luontotyyppejä, jotka häviäisivät tai kärsisivät tässä kaavassa. Lisäksi alueen heikko rakennettavuus nostaisi rakentamiskustannukset erittäin suuriksi.
Julistettuaan keskustelun päättyneeksi puheenjohtaja totesi, että on tehty esittelijän esityksestä poikkeava kannatettu esitys ja esitti asian ratkaistavaksi äänestyksellä siten, että ne, jotka kannattavat esittelijän esitystä, äänestävät kyllä ja ne, jotka kannattavat Veli Liikasen esitystä, äänestävät ei. Äänestysesitys hyväksyttiin ja suoritetussa äänestyksessä annettiin 11 kyllä ääntä (Arto Seppälä, Armi Salo-Oksa, Sari Teittinen, Olli Nepponen, Juha Vuori, Jussi Marttinen, Jaana Vartiainen, Seija Kuikka, Petri Pekonen, Jaakko Väänänen, Vesa Himanen), 2 ei ääntä (Veli Liikanen, Raine Lehkonen) ja yksi tyhjä ääni (Outi Kauria).
Puheenjohtaja totesi, että esittelijän esitys on tullut kaupunginhallituksen päätökseksi.
Merkitään, että kaavoituspäällikkö Ilkka Tarkkanen selosti asiaa kaupunginhallitukselle.
Kaupunkisuunnittelu/Ilkka Tarkkanen ja Kirsi Avelin
Liite kh Ratinlampi asemakaavaehdotus 13.3.2017.pdf (pdf, 28770 kt)
Käsitellyt asiat
§ 80 Kokouksen laillisuus ja päätösvaltaisuus
§ 81 Pöytäkirjan tarkastus
§ 82 Ilmoitusasiat
§ 83 Otto-oikeus/lautakuntien/Viranhaltijoiden päätökset
§ 84 Etelä-Savon Koulutus Oy:stä työelämään ohjaamisen keskus
§ 85 Mikkelin kaupungin 81. kaupunginosan (Metsä-Sairila) osaa koskeva osayleiskaavan muutos / Ecosairilan osayleiskaava
§ 87 Asemakaavanmuutos koskien Mikkelin 28. kaupunginosan (Visulahden) korttelin 59 osaa / VT5 Visulahden ETL
§ 88 Taidemuseon rakentamisen jatkoselvitykset sekä Siilotontin kehittäminen
§ 89 Konsernitilisopimuksen tililuottojen vahvistaminen
§ 90 Ylitys- ja alitusoikeudet vuodelta 2016
§ 91 Kaupunginhallituksen lausunto sosiaali- ja terveysministeriölle sekä valtiovarainministeriölle luonnoksesta sosiaali- ja terveydenhuollon valinnanvapauslainsäädännöksi
§ 92 Kaupunginhallituksen lausunto Itä-Suomen aluehallintovirastolle koskien Rahulan koulun lakkauttamiskäsittelyä
§ 93 Ei julkinen
§ 94 Kaupunginhallituksen lausunto liikenne- ja viestintäministeriölle hallituksen esitysluonnokseen yksityistielaiksi ja eräiksi siihen liittyviksi laeiksi
§ 95 Kaupunginhallituksen lausuntopyyntö Kirjanpitolautakunnan kuntajaostolle
§ 96 Ei julkinen
§ 97 Palkanmaksupäivän muuttaminen kuun ensimmäisen päivän osalta kuun 15. pv alkaen 1.7.2017
§ 98 Kuntavaalit 2017, Vaalilautakuntien ja vaalitoimikuntien kokoonpanot
§ 99 Tontin 491-4-18-5 myyminen / FH Invest Oy (lisäpykälä)
§ 100 Vesiosuuskunta Majavan lainatakaus (lisäpykälä)

References: § 86

§ 80

§ 81

§ 82

§ 83

§ 84

§ 85

§ 87

§ 88

§ 89

§ 90

§ 91

§ 92

§ 93

§ 94

§ 95

§ 96

§ 97

§ 98

§ 99

§ 100